अमित शाह बोले, कश्मीर मामले के जनक हैं नेहरू, पटेल PM होते तो ये समस्या नहीं होती  
कांग्रेस के वार पर अमित शाह का पलटवार
कहा- जवाहर लाल नेहरु कश्मीर समस्या के जनक 
तेलगू देसम पार्टी पर भी साधा निशाना
बीजेपी के राष्ट्रीय अध्यक्ष अमित शाह आज आंध्र प्रदेश के राजामुंदरी के दौरे पर थे. जहां उन्होंने केंद्र की योजनाओं के लाभार्थियों से संपर्क अभियान की शुरुआत की.इस मौके पर अमित शाह ने एक रैली को भी संबोधित किया. जहां उन्होंने कांग्रेस और तेलुगु देशम पार्टी पर जमकर निशाना साधा. अमित शाह ने पुलवामा हमले का जिक्र करते हुए कहा कि जहां एक तरफ देशवासियों के दिल में दर्द है, वहीं दूसरी तरफ कांग्रेस इस मुद्दे पर राजनीति कर रही है. उन्होंने कहा कि देश आज जिस आतंकवाद में फंसा हुआ है. उसके जनक हैं पूर्व प्रधानमंत्री जवाहर लाल नेहरू. अगर उस समय सरदार पटेल देश के प्रधानमंत्री होते तो आज ये समस्या ही नहीं होती. 
BJP President Amit Shah : Jis Kashmir ke kaaran ye sab aatankwaadi ghatna Pakistan krwa raha hai, vo Kashmir samasya ka koi janak hai toh Pandit Jawaharlal Nehru ke karan aj Kashmir phasa hua hai. Agar Sardar Patel desh ke pehle PM hote toh aaj desh mein Kashmir samasya na hoti. pic.twitter.com/ws6oom01RO
कांग्रेस ने आरोप लगाया है कि जिस वक्त पुलवामा में आतंकी हमला हुआ उस समय प्रधानमंत्री नरेद्र मोदी फिल्म शूट कर रहे थे, समोसा और चाय का नाश्ता कर रहे थे. इस आरोप के जवाब में शाह ने कहा कि जिस दिन घटना हुई उस दिन पीएम मोदी किसी कार्यक्रम में थे. अब उसका मुद्दा बनाया जा रहा है. आप जितना आरोप लगाना चाहो, लगा लो देशवासियों पर इसका असर नहीं होने वाला है. उन्होंने कहा कि देश का प्रधानमंत्री 24 में से 18 घंटे काम करने वाले व्यक्ति हैं. उनकी देश की सुरक्षा के प्रति प्रतिबद्धता पर आपके आरोपों का देश की जनता पर कोई असर नहीं होने वाला है.  
चंद्र बाबू नायडू पर निशाना साधते हुए शाह ने कहा कि चंद्रबाबू नायडू का धोखाधड़ी का इतिहास रहा है. पहले महान एनटीआर को धोखा दिया. उसके बाद पूर्व प्रधानमंत्री अटल बिहारी वाजपेयी को धोखा दिया और फिर मोदी जी को धोखा दिया.